Komisijos ataskaita Europos Parlamentui ir Tarybai apie fiskalinius duomenis, kuriuos pateikė valstybės narės 2007 m. /* KOM/2008/0060 galutinis */





[pic] | EUROPOS BENDRIJŲ KOMISIJA | Briuselis, 8.2.2008 KOM(2008) 60 galutinis KOMISIJOS ATASKAITA EUROPOS PARLAMENTUI IR TARYBAI APIE FISKALINIUS DUOMENIS, KURIUOS PATEIKĖ VALSTYBĖS NARĖS 2007 M. TURINYS 1. Bendroji informacija 3 2. Pagrindinės 2007 m. pranešimo apie valdžios sektoriaus biudžeto deficitą ir skolą išvados 3 2.1. Pateikimas laiku ir išsamumas 3 2.1.1. Pateikimas laiku 3 2.1.2. Lentelių išsamumas ir pagrindžianti informacija 4 2.2. Apskaitos taisyklių laikymasis ir statistinių duomenų nuoseklumas 4 2.2.1. Keitimasis informacija ir paaiškinimai 4 2.2.2. Dialogas ir metodiniai vizitai 4 2.2.3. Konkretūs Eurostato patarimai, paaiškinimai ir sprendimai 5 2.2.4. Naujausi metodiniai klausimai 5 2.2.5. Derėjimas su pagrindžiančiomis valdžios sektoriaus sąskaitomis 5 2.3. Skelbimas 6 2.3.1. Pagrindinių duomenų ir išsamių pranešimų lentelių skelbimas 6 2.3.2. Išlygos dėl duomenų kokybės 6 2.3.3. Pateiktų duomenų taisymas 6 2.3.4. Pereinamojo nustatyto dydžio pensijų įmokų kaupimo fondų sistemų klasifikavimo laikotarpio pabaiga 7 2.3.5. Metaduomenų skelbimas (aprašai) 8 3. Išvados 8 1. BENDROJI INFORMACIJA Tarybos reglamento Nr. 3605/93[1] su pakeitimais 8a straipsnio 3 dalyje reikalaujama, kad Komisija (Eurostatas) reguliariai teiktų ataskaitas Europos Parlamentui ir Tarybai apie valstybių narių pateiktų faktinių duomenų kokybę. Ataskaitoje turi būti pateikiamas bendras apskaitos taisyklių laikymosi, duomenų išsamumo, patikimumo, pateikimo laiku ir nuoseklumo vertinimas. Tokia ataskaita teikiama jau antrą kartą. Eurostatas reguliariai vertina valstybių narių pateiktų faktinių duomenų ir juos pagrindžiančių valdžios sektoriaus sąskaitų, parengtų remiantis 1996 m. birželio 25 d. Tarybos reglamentu (EB) Nr. 2223/96 dėl Europos nacionalinių ir regioninių sąskaitų sistemos Bendrijoje (ESS 95)[2], kokybę. Vertinimas daugiausia grindžiamas deficito ir skolos duomenimis, kuriuos valstybės narės siunčia Eurostatui du kartus per metus, be to, naudojamasi kitokia papildoma informacija, pvz., „ klausimynu dėl pranešimo lentelių“ ir dvišaliais valstybių narių paaiškinimais. Eurostatas taip pat per metus organizuoja keletą vizitų PDP dialogo tikslais, kad su valstybėmis narėmis palaikytų nuolatinį dialogą. Ši ataskaita pagrįsta pagrindinėmis 2007 m. PDP pranešimų išvadomis ir rezultatais, daugiausia dėmesio skiriant naujausiai informacijai, t. y. naujausiems pranešimams (2007 m. spalio mėn.) ir, prireikus, lyginant su 2007 m. balandžio mėn. pranešimais. 2. PAGRINDINėS 2007 M. PRANEšIMO APIE VALDžIOS SEKTORIAUS BIUDžETO DEFICITą IR SKOLą IšVADOS 2.1. Pateikimas laiku ir išsamumas 2.1.1. Pateikimas laiku Planuojamą ir faktinį deficito ir skolos dydį valstybės narės privalo pranešti Komisijai du kartus per metus – iki balandžio 1°d. ir spalio 1 d.[3]. 2007 m. PDP pranešimai apėmė 2003–2007 m. 2007 m. skaičius numatė nacionalinės valdžios institucijos, o 2003–2006 m. skaičiai yra galutiniai, pusiau galutiniai, laikinieji ar apskaičiuotieji. Paprastai pranešimai pateikiami laiku, o antrą kartą teikiant pranešimus 2007 m. visos valstybės narės, išskyrus Liuksemburgą, pateikė savo duomenis rugsėjo 30 d. arba anksčiau; Liuksemburgas pateikė duomenis spalio 1 d. Per balandžio mėn. atsiskaitymą visos valstybės narės pateikė duomenis iki balandžio 1 d. Apskritai, valstybės narės po pirmojo duomenų perdavimo dažniausiai pataiso savo pranešimus arba baigia pildyti PDP lenteles. 2007 m. spalio mėn. 20 šalių nusiuntė 37 pataisytus pranešimus[4], o 2007 m. balandžio mėn. Eurostatas gavo 29 pataisytus pranešimus iš 19 šalių. Daugiausia pataisytus pranešimus valstybės narės siunčia atsižvelgdamos į Eurostato pastabas. 2.1.2. Lentelių išsamumas ir pagrindžianti informacija Tik remdamasis teisingai užpildytomis pranešimų lentelėmis Eurostatas gali tinkamai stebėti duomenų kokybę, todėl jas pildyti yra teisinė prievolė. Reglamento (EB) Nr. 3605/93 su pakeitimais 8a straipsnio 2 dalimi numatyta, kad valstybės narės Komisijai privalo teikti reikiamą statistinę informaciją, o tai visų pirma: nacionalinių sąskaitų duomenys, duomenų šaltinių aprašai, pranešimo pagal PDP lentelės, su pranešimais susiję papildomi klausimynai ir paaiškinimai.“ Dauguma valstybių narių užpildė visas pranešimo pagal PDP lenteles[5]. Teikdamos 2007 m. spalio mėn. PDP pranešimus, aštuonios valstybės narės arba nenurodė ryšio tarp apyvartinio likučio ir ESS 95 valstybinio pertekliaus ir (arba) deficito visuose pasektoriuose arba visiems metams, arba nurodė grynajam skolinimuisi ir (arba) grynajam skolinimui lygų apyvartinį likutį. Dėl 3 PDP lentelės: ne visos valstybės narės informaciją suskirstė, kaip reikalaujama, į paskolas ir nuosavą kapitalą. Teikdamos 2007 m. spalio mėn. pranešimus, penkios valstybės narės nesuskirstė paskolų, o dvi – nuosavo kapitalo. Visos valstybė narės atsakė į „ klausimyno dėl pranešimo lentelių[6] “ klausimus. Nors nuo 2007 m. balandžio mėn. iki spalio mėn. atsakymų padaugėjo, daug šalių vis dar neteikia visų reikalingų duomenų. 2.2. Apskaitos taisyklių laikymasis ir statistinių duomenų nuoseklumas 2.2.1. Keitimasis informacija ir paaiškinimai Per vertinimo laikotarpį (nuo paskutinės pranešimo pateikimo termino dienos – rugsėjo 30 d. – iki spalio 22 d., kai duomenys buvo paskelbti) Eurostatas kreipėsi į visų valstybių narių nacionalines statistikos institucijas prašydamas pateikti išsamesnę informaciją ir paaiškinti konkrečių sandorių apskaitos taisyklių taikymą. Per tokį trumpą laiką tarp Eurostato ir nacionalinių valdžios institucijų vyko intensyvus susirašinėjimas. Pirmieji prašymai pateikti paaiškinimus buvo išsiųsti maždaug spalio 5 d., antrą kartą buvo paprašyta pateikti paaiškinimus maždaug spalio 10–12 d., o keliais atvejais buvo prašoma paaiškinimų trečią, ketvirtą ar net penktą kartą. Keliais atvejais Eurostatas prašė atsiųsti pataisytas pranešimų lenteles[7]. 2007 m. balandį buvo taikoma panaši metodika ir laikomasi panašaus grafiko. 2.2.2. Dialogas ir metodiniai vizitai Reglamente (EB) Nr. 3605/93 su pakeitimais numatytas dialogas ir metodiniai vizitai. Dialogo vizitai į valstybes nares rengiami reguliariai, siekiant patikrinti perduotus duomenis, išnagrinėti metodinius aspektus, aptarti aprašuose pateiktus statistinius šaltinius ir procesus ir įvertinti apskaitos taisyklių laikymąsi, pvz., valdžios sektoriaus atskyrimą, įrašo laiką ir vyriausybės sandorių ir įsipareigojimų klasifikavimą. Metodiniai vizitai organizuojami tik tuomet, jei Komisija (Eurostatas) nustato didelę riziką arba galimas problemas dėl duomenų kokybės, ypač kai tai susiję su metodu, sąvokomis ir klasifikacija. Iki 2007 m. lapkričio mėn. Eurostatas surengė šiuos vizitus PDP dialogo tikslais : JK (sausio mėn. 25-26 d., įskaitant pusės dienos jungtinį posėdį su Airijos atstovais sausio 26 d.), Ispanijoje (vasario 5–6 d.), Rumunijoje (kovo 5–6 d.), Italijoje (kovo 15–16 d.), Vokietijoje (balandžio 12 d.), Švedijoje (gegužės 7 d.), Čekijoje (birželio 18–19 d.), Lenkijoje (liepos 2–3 d.), Slovakijoje (rugsėjo 5–7 d.), Austrijoje (rugsėjo 10–11 d.), Estijoje (rugsėjo 17–18 d.) ir Suomijoje (lapkričio 29–30 d.). Šių vizitų metu, be kitų, visų pirma buvo aptariami šie klausimai: vienetų klasifikacija (įskaitant infrastruktūrą, TV ir radiją, ligonines ir universitetus), kapitalo injekcijos, viešojo ir privačiojo sektoriaus partnerystės, ES biudžeto įplaukos ir išlaidos ir garantijų įrašymas. Šių vizitų išvados siunčiamos EFK ir po kelių mėnesių skelbiamos Eurostato interneto svetainėje[8]. 2007 m. metodologinių vizitų dėl PDP nebuvo. 2.2.3. Konkretūs Eurostato patarimai, paaiškinimai ir sprendimai Į Eurostatą reguliariai kreipiasi valstybės narės, kad išsiaiškintų įvairius apskaitos klausimus, susijusius su jau įvykdytais ar planuojamais sandoriais ( ex-post ir ex-ante patarimai ). Eurostatas teikia patarimus vadovaudamasis paskelbtomis gairėmis[9]. Eurostatas, laikydamasis Reglamente Nr. 3605/93 su pakeitimais nustatytų skaidrumo reikalavimų, teikia patarimus juos skelbdamas laiško forma, jei susijusi valstybė narė tam neprieštarauja. 2007 m. buvo paskelbta 17 patarimų, o 2006 m. – 15. 2.2.4. Naujausi metodiniai klausimai Kaip įprasta, 2007 m. Eurostatas skyrė daug dėmesio ESS 95 taisyklių taikymui, ypač naujausiam sprendimui dėl vyriausybės vykdomų pakeitimo vertybiniais popieriais operacijų, kuris buvo paskelbtas 2007 m. birželio 25 d. 2007 m. spalio mėn. spaudos pranešime Eurostatas iškėlė svarstyti dar vieną bendro pobūdžio klausimą : jame teigta, kad „ Eurostatas ketina per ateinančius mėnesius toliau aiškinti, kaip apskaityti su investicijomis į viešąją infrastruktūrą susijusius srautus bei skolą ir kaip pagal sektorius klasifikuoti susijusius viešuosius vienetus .“ Eurostatas sukūrė iš valstybių narių ekspertų sudarytą darbo grupę, kuri 2008 m. tęs darbą šioje srityje. 2.2.5. Derėjimas su pagrindžiančiomis valdžios sektoriaus sąskaitomis Reglamentu (EB) Nr. 3605/93 su pakeitimais nustatyti pranešimo terminai (balandžio 1 d. ir spalio 1 d.) buvo numatyti siekiant užtikrinti nuoseklumą su pagrindžiančiomis metų ir ketvirčio valdžios sektoriaus sąskaitomis, kaip pranešama įvairiose ESS 95 pranešimų lentelėse Eurostatui Eurostatas sistemingai analizuoja pranešimų pagal PDP derėjimą su pagrindžiančiomis valdžios sektoriaus sąskaitomis. Pvz., bendros išlaidų ir pajamų sumos turėtų derėti su pateiktais duomenimis apie deficitą (gali skirtis tik registruojamos su apsikeitimo sandoriai susijusios palūkanos). Bendras PDP duomenų ir pagal ESS 95 praneštų valdžios sektoriaus sąskaitų derėjimas pastaraisiais metais pagerėjo ir šiuo metu yra geras. Nefinansinių sąskaitų derėjimas yra geresnis negu finansinių sąskaitų. 2.3. Skelbimas 2.3.1. Pagrindinių duomenų ir išsamių pranešimų lentelių skelbimas Reglamento (EB) Nr. 3605/93 su pakeitimais 8g straipsnyje nustatyta, kad: „Per tris savaites po to, kai suėjo (…) duomenų pateikimo terminai (…), Komisija (Eurostatas), pateikia faktinius duomenis apie valdžios sektoriaus deficitą ir skolą, kad būtų taikomas Protokolas dėl perviršinio deficito procedūros. Duomenys pateikiami juos paskelbiant viešai.“ Duomenys apie valdžios sektoriaus deficitą ir skolą buvo paskelbti 2007 m. balandžio 23 d. ir spalio 22 d.[10] kartu su visomis pranešimų lentelėmis, kurias šalys Eurostatui pateikė paskutinį kartą siųsdamos duomenis. Savo tinklalapyje Eurostatas taip pat skelbia valstybių finansų metinius ir ketvirtinius statistinius duomenis, kurie papildo PDP duomenis, taip pat informaciją apie atsargų ir srautų koregavimą[11]. Pagal Reglamentą (EB) Nr. 3605/93 su pakeitimais valstybės narės turi skelbti savo faktinius duomenis apie deficitą ir skolą. Tik keturiolika valstybių narių (Belgija, Čekija, Danija, Estija, Airija, Latvija, Vengrija, Nyderlandai, Austrija, Rumunija, Slovėnija, Suomija, Švedija ir Jungtinė Karalystė) Eurostatui pranešė, kad jos skelbia visas pranešimų lenteles. Tai rodo, kad padėtis šiek tiek pagerėjo, palyginti su 13 šalių, kurios skelbė visas pranešimų lenteles 2006 m. 2.3.2. Išlygos dėl duomenų kokybės 2007 m. Eurostatas nepareiškė išlygų dėl valstybių narių praneštų duomenų kokybės. 2.3.3. Pateiktų duomenų taisymas 2007 m. balandžio mėn. Eurostatas pataisė trijų valstybių narių (Belgijos[12], Portugalijos ir Jungtinės Karalystės) pateiktus fiskalinius duomenis. 2007 m. spalio mėn. buvo pataisyti Belgijos ir Jungtinės Karalystės pateikti duomenys. Eurostatas taip pat nusprendė nenaudoti 2007 m. balandžio mėn. Graikijos pateiktų BVP duomenų, kol nepatikrins Graikijos institucijų atlikto esminio šių duomenų padidinimo. 2007 m. spalio mėn. Eurostato spaudos pranešime buvo rašoma: „ 2006 m. Graikija pranešė apie atliktą esminį BVP duomenų padidinimą (apie 26 %). Praėjusiais metais šį patikslinimą išsamiai analizavo Eurostato ir nacionaliniai ekspertai iš įvairių valstybių narių, po to, kai buvo gautos Bendrųjų nacionalinių pajamų komiteto rekomendacijos. Po šios analizės Graikija pateikė pranešimą, kuriame yra gerokai mažesnis BVP patikslinimas (apie 9,6 %). Pateiktos naujos eilutės yra naudojamos deficito ir skolos duomenims.“ Eurostato spaudos pranešimuose apie PDP pateikti šie paaiškinimai dėl Belgijos, Portugalijos ir Jungtinės Karalystės[13]: 2007 m. spalio mėn. PDP pranešimai Belgija (toks pat pareiškimas buvo paskelbtas ir 2007 m. balandžio mėn.): „Eurostatas pakeitė Belgijos pateiktus 2005 m. deficito ir skolos duomenis, atsižvelgdamas į vyriausybės (FIF - Fonds de l'Infrastructure Ferroviaire) 7 400 mln. eurų (2,5 % BVP ) SNCB geležinkelių bendrovės skolos prisiėmimą 2005 m. Pagal ESS 95 taisykles, FIF priskiriama valdžios sektoriui, ir skolos prisiėmimas fiksuojamas kaip deficito padidėjimas. Poveikis valdžios sektoriaus balansui: -7073,4 mln. EUR 2005 m. ir +227,9 mln. EUR 2006 m.; poveikis valdžios sektoriaus skolai: 5246 mln. EUR (1,7 % BVP) 2005 m. pabaigoje ir 4982 mln. EUR (1,6 % BVP) 2006 m. pabaigoje“. Jungtinė Karalystė (toks pat pareiškimas buvo paskelbtas ir 2007 m. balandžio mėn.): „Eurostatas pataisė Jungtinės Karalystės praneštus 2003–2005 m. deficito duomenis, kad už UMTC licencijas gaunamų pajamų registravimas būtų nuoseklus. Taip 1045 mln. GBP (0,1 % BVP) padidėja 2003 m. ir 2006 m. (taip pat ir 2003–2004 ir 2006–2007 finansinių metų) valdžios sektoriaus deficitas ir 1044 mln. GBP (0,1 % BVP) – 2004 m. ir 2005 m. ( 2004–2005 ir 2005–2006 finansinių metų) valdžios sektoriaus deficitas. Praneštuose duomenyse apie skolą pakeitimų nėra.“ 2007 m. balandžio mėn. PDP pranešimai Portugalija : “Eurostatas 158 mln. EUR (0,1 % BVP) padidino Portugalijos 2005 m. pateiktus deficito duomenis kurie buvo perklasifikuoti kaip kapitalo pervedimas po vyriausybės kapitalo injekcijų į dvi ligonines ( Santa Maria and Nordeste). Pagal ESS 95 taisykles, jei vyriausybė nėra privatus akcininkas ir abejojama dėl projekto pelningumo, dėl kapitalo injekcijų į valstybines įmones deficitas didėja.“ 2.3.4. Pereinamojo nustatyto dydžio pensijų įmokų kaupimo fondų sistemų klasifikavimo laikotarpio pabaiga 2007 m. balandžio mėn. baigėsi pereinamasis laikotarpis, kuriuo galėjo pasinaudoti valstybės narės, kad įgyvendintų Eurostato sprendimą dėl tam tikrų nustatyto dydžio pensijų įmokų kaupimo fondų sistemų klasifikavimo. Tose šalyse, kurios pasinaudojo visu pereinamuoju laikotarpiu (Danija, Vengrija, Lenkija ir Švedija), perklasifikavimas turėjo poveikio pertekliaus arba deficito ir skolos duomenims[14]. 2.3.5. Metaduomenų skelbimas (aprašai)[15] Reglamente (EB) Nr. 3605/93 su pakeitimais nustatyta, kad PDP aprašai, kuriais remiantis Komisija (Eurostatas) gali patikrinti, ar laikomasi ESS 95 taisyklių, yra valstybių narių teikiamos statistinės informacijos dalis. Be to, jame nustatyta, šiuos aprašus privaloma skelbti nacionaliniu lygiu. 2007 m. rugsėjo 28 d. Eurostato interneto svetainėje buvo paskelbti visų valstybių narių, išskyrus Bulgariją ir Liuksemburgą, aprašai. Daugiau negu pusė valstybių narių pranešė, kad jos PDP aprašus nacionaliniu lygiu paskelbė arba greitai paskelbs. 3. IšVADOS EUROSTATAS PRIėJO PRIE IšVADOS, KAD 2007 M. BUVO PADARYTA DAR DIDESNė PAžANGA GERINANT FISKALINIų DUOMENų KOKYBę. VALSTYBėS NARėS PATEIKė IšSAMESNę INFORMACIJą – TIEK PDP LENTELėSE, TIEK KITOSE SUSIJUSIOSE STATISTINėSE ATASKAITOSE, PVZ., KLAUSIMYNAS DėL PRANEšIMO LENTELIų. BENDRAS PDP DUOMENų IR PAGAL ESS 95 PRANEšTų VALDžIOS SEKTORIAUS SąSKAITų DERėJIMAS, LYGINANT SU 2006 M., šIUO METU YRA PATENKINAMAS IR TOLIAU GERėJA, YPAč KALBANT APIE FINANSUS. Todėl Eurostatas nepareiškė išlygų dėl valstybių narių 2007 m. praneštų duomenų kokybės. Nepaisant pagerėjimo, išlieka kai kurios problemos, susijusios su apskaitos taisyklių laikymusi ir kai kurių teikiamų statistinių duomenų kokybe Todėl, kaip ir ataskaitoje dėl 2006 m., Komisija ragina valstybes nares toliau investuoti į valstybės finansų statistikos kokybę siekiant laikytis Sutartyje numatytų reikalavimų. Tik taip bus galima pasiekti pageidaujamą kokybę atsižvelgiant į apskaitos taisyklių laikymąsi bei išsamių, patikimų, bei nuoseklių valdžios sektoriaus statistinių duomenų pateikimą laiku. [1] OL L 332, 1993 12 31, p. 7; Reglamentas su paskutiniais pakeitimais, padarytais Tarybos reglamentu (EB) Nr. 2103/2005 (OL L 337, 2005 12 22, p. 1). [2] OL L 310, 1996 11 30, p. 1; Reglamentas su paskutiniais pakeitimais, padarytais 2003 m. birželio 16 d. Europos Parlamento ir Tarybos reglamentu (EB) Nr. 1267/2003 (OL L 180, 2003 7 18, p. 1). [3] Reglamento (EB) Nr. 3605/93 su pakeitimais 4 straipsnio 1 ir 2 dalys. [4] Palyginti su 28 pataisytais pranešimais, kuriuos 2006 m. spalio mėn. atsiuntė 16 šalių, ir 36 pataisytais pranešimais, kuriuos 2006 m. balandžio mėn. atsiuntė 16 šalių. [5] Išsamų šių lentelių turinio aprašymą galima rasti Eurostato interneto svetainėje, skirtoje valstybės finansų statistikai: http://epp.eurostat.ec.europa.eu/portal/page?_pageid=2373,58110711&_dad=portal&_schema=PORTAL). [6] Klausimyną sudaro septyni skirsniai, kuriuose prašoma pateikti kiekybinę ir kartais kokybinę informaciją apie kelias sritis, pvz., su mokesčiais ir socialinėmis įmokomis bei su ES biudžetu susijusius sandorius, valstybės garantijas, skolų anuliavimą, valstybės kapitalo injekcijas į viešąsias korporacijas ir pan. [7] Žr. 2.1 dalį. [8] http://epp.eurostat.ec.europa.eu/portal/page?_pageid=2373 47631312 2373_58674363&_dad=portal&_schema=PORTAL. [9] http://epp.eurostat.ec.europa.eu/pls/portal/docs/PAGE/PGP_DS_GFS/PGE_DS_GFS_0/TAB_MET/EUROSTAT%20EX-ANTE%20ADVISE-%2019%20JULY%202006%20-%20FINAL%20(2)_1.PDF. [10] Eurostato spaudos pranešimai Nr. 55/2007 ir 142/2007. [11] Valstybės finansų skiltyje Eurostato interneto svetainėje skelbiama informacija apie statistiką, susijusią su perviršinio deficito procedūra ir valdžios sektoriaus sąskaitomis, įskaitant duomenis, metodinius sprendimus ir vadovus, taip pat vizitų PDP dialogo tikslais rezultatus: (http://epp.eurostat.cec.eu.int/portal/page?_pageid=2373 47631312 2373_58674332&_dad=portal&_schema=PORTAL). [12] Dėl Eurostato padarytų duomenų pakeitimų Belgija 2006 m. kreipėsi į Pirmosios instancijos teismą (Byla T-403/06, Belgija prieš Komisiją). Ši byla kol kas neišspręsta. [13] Pagal Tarybos Reglamento Nr. (EB) 3605/93 8h straipsnio 2 dalį Komisija (Eurostatas) gali pataisyti valstybių narių pateiktus faktinius duomenis ir pateikti pataisytus duomenis bei pataisymo pagrindimą, jei yra įrodymų, kad valstybių narių pateikti faktiniai duomenys neatitinka 8a straipsnio 1 dalies reikalavimų. [14] Išsamios informacijos apie poveikį pertekliaus arba deficito ir skolos duomenims žr. spaudos pranešimuose Nr. 139/2006 ir 55/2007. [15] Faktinių deficito ir skolos duomenų rengimo metodų, procedūrų ir šaltinių aprašai bei pagrindžiančios valdžios sektoriaus sąskaitos.